(13)

Dodatak 1. mijenja se kako slijedi: (a) u točki 1. prvi odlomak zamjenjuje se sljedećim: „U ovom se Dodatku opisuje postupak za određivanje emisija onečišćujućih tvari na temelju mjerenja prijenosnim sustavima za mjerenje emisija (PEMS) na vozilu na cesti. Emisije onečišćujućih tvari koje se mjere iz ispušne cijevi motora obuhvaćaju sljedeće komponente: ugljikov monoksid, ukupne ugljikovodike, dušikove okside i broj čestica za motore s kompresijskim paljenjem te ugljikov monoksid, nemetanske ugljikovodike, metan, dušikove okside i broj čestica za motore s vanjskim izvorom paljenja. Usto, mjeri se ugljikov dioksid kako bi se omogućili postupci izračunavanja opisani u odjeljku 4.”; (b) točka 2.1.1. zamjenjuje se sljedećim: „2.1.1. Analizatori plina i broja čestica za mjerenje koncentracija reguliranih onečišćujućih tvari u ispušnim plinovima.”; (c) u točki 2.2. tablica 1. zamjenjuje se sljedećim: „Tablica 1. Ispitni parametri Parametar Jedinica Izvor Koncentracija THC (4) ppm Analizator plina Koncentracija CO (4) ppm Analizator plina Koncentracija NOx (4) ppm Analizator plina Koncentracija CO2 (4) ppm Analizator plina Koncentracija CH4 (4) (5) ppm Analizator plina Koncentracija broja čestica #/cm3 Analizator broja čestica Postavka razrjeđivanja (ako je primjenjivo) – Analizator broja čestica Protok ispušnih plinova kg/h Mjerač protoka ispušnih plinova (EFM) Temperatura ispušnih plinova K Mjerač protoka ispušnih plinova Temperatura okoline (6) K Senzor Tlak okoline kPa Senzor Zakretni moment motora (6) Nm ECU ili senzor Brzina vrtnje motora min-1 ECU ili senzor Protok goriva u motoru g/s ECU ili senzor Temperatura rashladne tekućine motora K ECU ili senzor Temperatura ulaznog zraka (5) K Senzor Brzina vozila na tlu km/h ECU i GPS Zemljopisna širina položaja vozila stupnjeva GPS Zemljopisna dužina položaja vozila stupnjeva GPS (d) u odjeljku 2.4. dodaju se sljedeće točke: „2.4.6. Ugradnja analizatora broja čestica Postavljanje i rad PEMS-a moraju jamčiti hermetičku zatvorenost i najmanji mogući gubitak topline. Kako bi se izbjeglo stvaranje čestica, priključci moraju biti termički stabilni pri temperaturama ispušnih plinova koje se očekuju tijekom ispitivanja. Ako se za povezivanje ispuha i spojne cijevi upotrebljavaju priključci od elastomera, oni nisu u kontaktu s ispušnim plinom kako bi se izbjegle mjerne pogreške pri velikom opterećenju motora. 2.4.7. Uzorkovanje broja emisijskih čestica Uzorkovanje emisija mora biti reprezentativno i mora se provoditi na mjestima s dobro izmiješanim ispušnim plinovima na kojima je utjecaj zraka iz okoline iza točke uzorkovanja minimalan. Ako je primjenjivo, emisije se uzorkuju iza mjerača masenog protoka ispušnih plinova, a udaljenost od senzora protoka mora biti najmanje 150 mm. Sonda za uzorkovanje postavlja se na udaljenost koja iznosi najmanje onoliko koliko iznosi trostruki unutarnji promjer ispušne cijevi ispred točke na kojoj ispuh izlazi u okoliš. Ispušni plin se uzorkuje u središtu struje ispušnih plinova. Ako se za uzorkovanje emisija upotrebljava nekoliko sondi, sonda za uzorkovanje čestica postavlja se ispred drugih sondi za uzorkovanje. Sonda za uzorkovanje čestica ne smije ometati uzorkovanje plinovitih onečišćujućih tvari. Tip i specifikacija sonde i njezina držača moraju biti detaljno dokumentirani ili u izvješću o ispitivanju tehničke službe (u slučaju ispitivanja pri homologaciji) ili u dokumentaciji proizvođača vozila (u slučaju ispitivanja sukladnosti u uporabi). Ako se čestice uzorkuju bez razrjeđivanja u ispušnoj cijevi, vod za uzorkovanje mora biti zagrijan na najmanje 373 K (100 °C) od točke uzorkovanja nerazrijeđenog ispušnog plina do točke razrjeđivanja ili detektora čestica. Svi dijelovi sustava za uzorkovanje od ispušne cijevi do detektora čestica koji su u dodiru s nerazrijeđenim ili razrijeđenim ispušnim plinom moraju biti konstruirani tako da se taloženje čestica svede na najmanju mjeru. Svi dijelovi moraju biti izrađeni od antistatičkih materijala kako bi se spriječili elektrostatički učinci.”; (e) U odjeljku 2.5. dodaje se sljedeća točka: „2.5.5. Provjera analizatora broja čestica Tijekom rada PEMS-a ne smije se pojaviti nijedna pogreška ni kritično upozorenje. Nulta razina analizatora broja čestica bilježi se tako što se zrak iz okoline uzorkuje visokoučinkovitim filtrom čestica iz zraka (HEPA) na ulazu voda za uzorkovanje u razdoblju od 12 sati prije početka ispitivanja. Signal se bilježi sa stalnom učestalošću od najmanje 1,0 Hz uprosječenom tijekom 2 minute. Konačna apsolutna koncentracija mora biti unutar proizvođačevih specifikacija, ali ne smije prekoračiti 5 000 čestica po kubičnom centimetru. ”; (f) točka 2.6.1. zamjenjuje se sljedećim: „2.6.1. Početak ispitivanja Za svrhu postupka ispitivanja „početak ispitivanja” znači prvo paljenje motora s unutarnjim izgaranjem. Uzorkovanje emisija, mjerenje parametara ispušnih plinova i bilježenje podataka o motoru i okolini moraju početi prije početka ispitivanja. Zabranjeno je umjetno zagrijavanje sustava za kontrolu emisija vozila prije početka ispitivanja. Na početku ispitivanja temperatura rashladne tekućine ne smije biti veća od temperature okoline za više od 5 °C i ne smije biti veća od 303 K (30 °C). Evaluacija podatka počinje kad temperatura rashladne tekućine prvi put dosegne 303 K (30 °C) ili kad se stabilizira unutar +/– 2 K u razdoblju od 5 minuta, ovisno što bude prije, ali u svakom slučaju najkasnije 10 minuta nakon početka ispitivanja.”; (g) točka 2.6.3. zamjenjuje se sljedećim: „2.6.3. Kraj ispitivanja Kraj ispitivanja nastupa prestankom vožnje i isključenjem motora s unutarnjim izgaranjem. Motor s unutarnjim izgaranjem isključuje se što je prije moguće na završetku vožnje. Bilježenje podataka nastavlja se dok ne istekne vrijeme odziva sustava za uzorkovanje.”; (h) u dijelu 2.7. točka 2.7.4. stavak (a) zamjenjuje se sljedećim: „(a) ako je razlika između rezultata prije ispitivanja i rezultata nakon ispitivanja manja od 2 %, kako je određeno u točkama 2.7.2. i 2.7.3., upotrebljavaju se neispravljene izmjerene koncentracije ili se, na zahtjev proizvođača, izmjerene koncentracije mogu ispraviti za pomak u skladu s točkom 2.7.5.”; (i) u odjeljku 2.7. dodaje se sljedeća točka: „2.7.6. Provjera analizatora broja čestica Nulta razina analizatora broja čestica provjerava se prije početka ispitivanja i nakon kraja ispitivanja te se bilježi u skladu sa zahtjevima iz točke 2.5.5.”; (j) točke 3.1.1., 3.1.2. i 3.1.3. zamjenjuju se sljedećim: „3.1.1. Podaci iz analizatora Podaci iz analizatora plina moraju se pravilno uskladiti prema postupcima iz stavka 9.3.5. Priloga 4. Pravilnika UNECE-a br. 49. Podaci iz analizatora broja čestica moraju biti vremenski usklađeni sa svojim vremenom transformacije, u skladu s uputama proizvođača instrumenta. 3.1.2. Podaci iz analizatora i mjerača protoka ispušnih plinova (EFM) Podaci iz analizatora plina i broja čestica moraju se pravilno uskladiti s podacima iz mjerača protoka ispušnih plinova uporabom postupka iz točke 3.1.4. 3.1.3. Podaci iz PEMS-a i motora Podaci iz PEMS-a (analizatori plina, analizator broja čestica i EFM-ovi) moraju se pravilno uskladiti s podacima iz ECU-a motora primjenom postupka iz točke 3.1.4.”; (k) u točki 3.1.4. tekst „1: analizatori plina (koncentracije THC, CO, CO2, NOx);” zamjenjuje se sljedećim: „1 : analizatori plina (koncentracije THC, CO, CO2, NOx) i analizator broja čestica;” (l) u odjeljku 3. dodaje se sljedeća točka: „3.6. Izračun trenutačnog broja čestica u emisijama Trenutačan broj čestica (PNi) u emisijama [#/s] određuje se množenjem trenutačne koncentracije broja čestica [#/cm3] s trenutačnim masenim protokom ispušnih plinova [kg/s], pri čemu se obje vrijednosti korigiraju prema vremenu transformacije i usklađuju s njim, u skladu s točkom 1.4.3. Dodatka 3. Sve negativne trenutačne vrijednosti emisija unose se u sva naknadna ocjenjivanja podataka kao nula. Sve značajne znamenke međurezultata ulaze u izračun trenutačnih emisija. Za izračun trenutačnog broja čestica u emisijama primjenjuje se sljedeća formula: pri čemu je: PNi trenutačan broj čestica u emisijama [#/s] cPNi izmjerena koncentracija broja čestica [#/m3] normalizirana na 273 K (0 °C), uključujući unutarnje razrjeđivanje i gubitak čestica qmewi izmjereni maseni protok ispušnih plinova [kg/s] ρe gustoća ispušnog plina [kg/m3] na 273 K (0 °C).”; (m) točke 4.2.1. i 4.2.1.1. zamjenjuju se sljedećim: „4.2.1. Izračun specifičnih emisija Specifične emisije e ([mg/kWh] ili [#/kWh]) izračunavaju se za svaki prozor i svaku onečišćujuću tvar na sljedeći način: pri čemu je: m masena emisija onečišćujuće tvari [mg/prozor] ili broj čestica [#/prozor] W(t2,i) – W(t1,i) rad motora tijekom i-tog prozora za izračun srednje vrijednosti [kWh]. 4.2.1.1. Izračun specifičnih emisija za deklarirano komercijalno gorivo Ako je ispitivanje u skladu s ovim Prilogom provedeno s komercijalnim gorivom deklariranim u točki 3.2.2.2.1. dijela 1. Dodatka 4. Prilogu I., specifične emisije e ([mg/kWh] ili [#/kWh]) izračunavaju se za svaki prozor i svaku onečišćujuću tvar množenjem specifičnih emisija utvrđenih u skladu s točkom 4.2.1. s korekcijskim faktorom za snagu u skladu s točkom 1.1.2. podtočkom (a.1.) Priloga I.”; (n) točka 4.2.3. zamjenjuje se sljedećim: „4.2.3. Izračun faktora sukladnosti Faktori sukladnosti izračunavaju se za svaki pojedini valjani prozor i za svaku onečišćujuću tvar na sljedeći način: pri čemu je: e specifične efektivne emisije plinovite onečišćujuće tvari [mg/kWh] ili [#/kWh]; L primjenjiva granična vrijednost [mg/kWh] ili [#/kWh].”; (o) točka 4.3.2. zamjenjuje se sljedećim: „4.3.2. Izračun faktora sukladnosti Faktori sukladnosti izračunavaju se za svaki pojedini valjani prozor i za svaku onečišćujuću tvar na sljedeći način: pri čemu je: pri čemu je: m masena emisija plinovite onečišćujuće tvari [mg/prozor] ili broj čestica [#/prozor] mCO2(t2,i) – mCO2(t1,i) masa CO2 tijekom i-tog prozora za izračun srednje vrijednosti [kg]; mCO2,ref masa motornog CO2 određena za WHTC [kg]; mL masena emisija plinovite onečišćujuće tvari ili broj čestica koji odgovaraju primjenljivoj graničnoj vrijednosti [mg] odnosno [#]. ”; (p) u članku 4. dodaju se sljedeće točke: „4.4. Izračun konačnog faktora sukladnosti za ispitivanje 4.4.1. Konačni faktor sukladnosti za ispitivanje (CF final ) za svaku onečišćujuću tvar izračunava se na sljedeći način: pri čemu je: CFcold faktor sukladnosti za razdoblje ispitivanja s pokretanjem hladnog motora, koji je jednak najvišem faktoru sukladnosti utvrđenom za tu onečišćujuću tvar u skladu s postupcima izračuna iz točke 4.1. te ili točke 4.2. ili točke 4.3., ovisno o slučaju, pomičnih prozora za izračun srednje vrijednosti s početkom na temperaturi rashladne tekućine manjoj od 343 K (70 °C); CFwarm faktor sukladnosti za razdoblje ispitivanja sa zagrijanim motorom, koji je jednak 90. kumulativnom percentilu faktora sukladnosti utvrđenih za tu onečišćujuću tvar u skladu s postupcima izračuna iz točke 4.1. te ili točke 4.2. ili točke 4.3., ovisno o slučaju, pri čemu evaluacija podataka počinje nakon što temperatura rashladne tekućine prvi put dosegne 343 K (70 °C).”;